keiner
Material: papyrus
Place: Arsinoites
Categories: Petition
Bauern
Verwaltung
Land (Lehen)
Ἀπολλωνίωι διοικητῆι χαίρειν οἱ γεωργοὶ οἱ ἐκ [τοῦ Ἡλ]ιοπολίτου ἐκ 
κώμης τῆς Φιλαδέλφου τοῦ Ἀρσινοίτου 
νομοῦ ἐκ τῶν σῶν μυρίων  ἀρουρῶν. σοῦ δόντος ἡμῖ[ν] ἀρ[ούρα]ς Α ἐκ τῶν μυρίων , καὶ ταύτας κατεργασαμένων καὶ 
σπειράντων ἀφείλετο ἡμῶν Δᾶμις ἀρούρας σ. ἡμ[ῶν δʼ ἀ]ντιλεγόντων ἀπήγαγεν τῶν πρεσβυτέρων τρεῖς  ἕως 
ἠνάγκασεν ἀποστασίου γράψασθαι. καὶ βουλομ[ένων δʼ ἡ]μ[ῶν ἀ]φ[ίσ]τασθαι ἐκ τῶν χιλίων  ἀρουρῶν καὶ ἀξιούντων 
αὐτὸν χορηγῆσαι ἡμῖν ἕως κατεργασάμενοι σπείρωμ[εν], οὐδʼ οὕτω ἠβούλετο, ἀλλὰ περιεῖδεν ἄσπορον γενομένην 
τὴγ γῆν. ἔστιν δὲ καὶ ἄλλος γραμματεὺς Αἰγύπτιος [τῶ]ν πονηρῶν, ὃς οὐκ ἐᾶι τὴν πόλιν κατοικεῖν ἀλλʼ ἀποδιώκει 
τοὺς ἐκεῖ ὄντας. καὶ οὐκ ὀλίγα δὲ ἁμαρτήματά ἐστιν ἐν [τ]αῖς μυρίαις  ἀρούραις διὰ τὸ μὴ ὑπάρχειν ἄνθρωπον συνετὸν 
περὶ γεωργίαν. δεόμεθα οὖν σου, εἴ σοι δοκεῖ, εἰσκαλεσθαί τ[ιν]ας ἡμῶν, καὶ εἰσακοῦσαι περὶ ὧν βουλόμεθά σοι ἀναγγεῖλαι. 
εἰκοσταῖοι γάρ ἐσμεν ἀφʼ οὗ ἐνδημοῦμεν. βουλ[ο]μ.............αι οὐ δυνάμεθα, ἀλλὰ ἐξανηλώκαμεν εἴ τι εἴχομεν 
ἐπιδημοῦντες. 
 εὐτύχει.